# Bifrost (musikgruppe)

### Fra Wikipedia, den frie encyklopædi

Du har nye beskeder (forskel fra næstsidste redigering).

  Denne artikel omhandler orkestret Bifrost. For andre betydninger af bifrost, se artiklen Bifrost

Bifrost er en dansk rockgruppe, der blev dannet i 1974 i København af Tom Lundén og Finn Jensen. Tom Lundén er uofficiel hovedperson og har skrevet og sunget langt de fleste af deres sange, deriblandt Hej Maria, Det er morgen og Mens lyset brænder ud (sidstnævnte blev i mange år brugt som TV avisens søndags-jinggle). Desuden er Bifrost kendt for Christiania-slagsangen I kan ikke slå os ihjel, skrevet af Tom Lundén.

## [redigér] Medlemmer

Ved indspilningen af det første album bestod gruppen af:

- Tom Lundén, sang og keyboard
- Ida Klemann, sang
- Annapurna (Peter Gundorph), sang, mimiker og danser
- Finn Jensen, guitar
- Torben Andersen, keyboard og harmonika
- Asger Skjold-Rasmussen, bas
- Mogens Ficher, trommer

I 1977 blev Finn Jensen erstattet af Michael Miller på guitar.

I 1979 så Bifrost således ud:

- Tom Lundén, sang og keyboard
- Ida Klemann, sang
- Michael Miller, guitar
- John Teglgaard, guitar
- Jeppe Reipurth, trommer
- Knut Henriksen, bas

I 1983 blev Ida Klemann erstattet af Pia Cohn.

## [redigér] Historie

Med rødder i Projekt Hus i 1970'erne var Bifrost samlet som musikgruppe omkring 1974. Noget af det første, man hørte til gruppen, var den til lejligheden samlede gruppe Det Internationale Sigøjnerkompagni, der inspillede Lundéns berømte sang til Christiania, I kan ikke slå os ihjel. Den blev udgivet på Christianiastøttepladen i 1976 med sang af blandt andet Povl Dissing, Sebastian og Annisette.

Gruppen spillede videre med udgangspunkt i Christiania, og i 1976 udkom gruppens første album under eget navn, Bifrost. Den vakte stor opmærksomhed med Tom Lundéns og Torben Andersens karakteristiske keyboardlyd og Finn Jensens utroligt nærværende guitarspil samt teksterne, der havde udgangspunkt i et spirituelt og socialt engageret verdenssyn. Desuden var de to sangere, der hovedsagelig sang kor, Ida Klemann og Annapurna iøjenfaldende live.

I begyndelsen var Tom Lundén og Finn Jensen forsangere, og sangene var lige så tit på engelsk som på dansk.På senere albums fik korsangerne Ida Klemann og Annapurna mere plads.

Det følgende år satsede gruppen og pladeselskabet stort og udsendte dobbelt-lp'en Til en sigøjner, der blev fulgt op af en storstilet danmarksturné. Begge blev store succeser, og de følgende år var Bifrost en af landets mest populære rockgrupper. Eterhånden fik medlemmerne forskellige interesser, og det resulterede i, at Annapurna, Torben Andersen, Mogens Fischer og Asger Skjold-Rasmussen forlod Bifrost efter det tredje album.

Tom Lundén førte gruppen videre, og den indspillede flere albums op gennem 1980'erne og 1990'erne.

Med den nye rytmegruppe, bestående af Jeppe Reipurth og Knut Henriksen, fik gruppen en utrolig dynamisk bund, som basis for nye sange, der blev godt modtaget af publikum. Således var Kassen & Hjertet fra 1981 den hurtigst sælgende Bifrost-udgivelse med 50.000 eksemplarer solgt på en måned. Med samme besætning fulgte En tro kopi.

Men inden da havde den nye konstellation udgivet det engelsksprogede album Crazy Canary, med adskillige af de engelsksprogede sange der ikke var blevet plads til på de tidligere Bifrost albums.

Efter udskiftningen af Ida Klemann med Pia Cohn kom Bifrost (den med hånden) og Vand jeg kan gå på. En udgivelse der bl.a. udmærker sig ved en imponerende liste af gæstemusikere. NHØP , Peter Bastian, Claes Yngström og Morten Kjærså , for at nævne nogle stykker. Samtidig træder Pia Cohn i karakter som forsanger.

Blandt de seneste udgivelser fra gruppen er blandingsalbummet Hjerte til salg, fra 1996 , som både indeholder nye og gamle numre.

Bifrost har senest udgivet sangen Spillet i 2005 og i 2006 Stjernesang samt en masse instrumentalmusik i et historie /fortælleprojekt om universet.

I den seneste genudgivelse af det første album beskriver Tom Lundén tiden i Bifrost - den allerførste tid.

## [redigér] Diskografi

### [redigér] Album

- Bifrost, 1976
- Til En Sigøjner, 1977
- Læn Dem Ikke Ud, 1979
- Crazy Canary, 1979
- Bifrost's Bedste, 1980
- Kassen & Hjertet, 1981
- En Tro Kopi, 1982
- Bifrost, 1984
- Vand Jeg Kan Gå På, 1987
- Hjerte Til Salg, 1997

## [redigér] Ekstern henvisning

- Uofficiel hjemmeside

Hentet fra "http://da.wikipedia.org../../../b/i/f/Bifrost_%28musikgruppe%29.html"

Kategorier: Danske rockgrupper | Har spillet på Roskilde Festival

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- English